### NN 96/2021 (1.9.2021.), Pravilnik o izgledu i sadržaju obrasca o prodaji ili pokušaju transakcije streljiva, sastavnih dijelova streljiva i oružja koja se opravdano smatra sumnjivom

Ministarstvo unutarnjih poslova

1739

Na temelju članka 31. stavka 4. i članka 32. stavka 13. Zakona o eksplozivnim tvarima te proizvodnji i prometu oružja (»Narodne novine«, br. 70/17 i 141/20), ministar unutarnjih poslova donosi

PRAVILNIK

O IZGLEDU I SADRŽAJU OBRASCA O PRODAJI ILI POKUŠAJU TRANSAKCIJE STRELJIVA, SASTAVNIH DIJELOVA STRELJIVA I ORUŽJA KOJA SE OPRAVDANO SMATRA SUMNJIVOM

Članak 1.

Ovim Pravilnikom propisuje se izgled i sadržaj obrasca za prijavu svake prodaje streljiva i/ili sastavnih dijelova streljiva i/ili oružja te svakom pokušaju transakcije streljiva i/ili sastavnih dijelova streljiva i/ili oružja koju se opravdano smatra sumnjivom.

Članak 2.

(1) Pravne osobe i obrti koji u okviru svoje djelatnosti, na temelju odobrenja Ministarstva unutarnjih poslova (u daljnjem tekstu: Ministarstvo), obavljaju prodaju streljiva i/ili sastavnih dijelova streljiva (barut, kapisle i kapislirane čahure) dužni su o svakoj prodaji streljiva i/ili sastavnih dijelova streljiva te o svakom pokušaju transakcije streljiva i/ili sastavnih dijelova streljiva koju opravdano smatraju sumnjivom, izvijestiti Ministarstvo na propisanom obrascu u roku od 24 sata nakon prodaje ili pokušaja sumnjive transakcije.

(2) Pravne osobe i obrti koji u okviru svoje djelatnosti, na temelju odobrenja Ministarstva, obavljaju prodaju oružja dužni su o svakoj prodaji oružja, što uključuje i bitne dijelove oružja, te svakom pokušaju transakcije oružja koju opravdano smatraju sumnjivom, izvijestiti Ministarstvo na propisanom obrascu u roku od 24 sata nakon prodaje ili pokušaja sumnjive transakcije.

(3) Izgled i sadržaj obrasca iz stavka 1. ovog članka propisan je u Prilogu 1. ovog Pravilnika i čini njegov sastavni dio.

(4) Izgled i sadržaj obrasca iz stavka 2. ovog članka propisan je u Prilogu 2. ovog Pravilnika i čini njegov sastavni dio.

Članak 3.

Prodaja ili transakcija iz članka 1. ovog Pravilnika smatra se sumnjivom ako uključuje količine neuobičajene za predviđenu privatnu uporabu te ako kupac ili posrednik:

– pokaže da nije upoznat s načinom korištenja oružja i/ili dijelova oružja i/ili streljiva i/ili dijelova streljiva

– inzistira na plaćanju gotovinom, istodobno odbijajući pružiti dokaz o vlastitom identitetu

– nema potrebna odobrenja ili dozvole za nabavu ili posredovanje pri nabavi oružja i/ili dijelova oružja i/ili streljiva i/ili dijelova streljiva

– nije u mogućnosti dati dokaz o krajnjem korisniku i krajnjoj namjeni oružja i/ili dijelova oružja i/ili streljiva i/ili dijelova streljiva.

Članak 4.

Pravne osobe i obrti iz članka 2. ovog Pravilnika dužne su prilikom popunjavanja obrazaca iz članka 2. ovog Pravilnika upisati točne i potpune podatke.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/21-01/173
 Urbroj: 511-01-152-21-8
 Zagreb, 26. kolovoza 2021.

Ministar
 dr. sc. Davor Božinović, v. r.

PRILOG 1.

OBRAZAC
 za prijavu sumnjive prodaje ili pokušaja sumnjive transakcije streljiva i/ili dijelova streljiva

|  |  |
| --- | --- |
| Podaci o prodavatelju (zaokružiti): | Podaci o kupcu: |
| 1. PRAVNA OSOBA | \_\_\_\_\_\_\_\_\_\_\_\_\_\_\_\_\_\_\_\_ |
|  | Ime i prezime/Naziv |
| 2. OBRT | OIB \_\_\_\_\_\_\_\_\_\_\_\_\_\_\_\_ |
|  | Adresa: \_\_\_\_\_\_\_\_\_\_\_\_\_\_\_\_\_\_\_\_\_ |
| OIB \_\_\_\_\_\_\_\_\_\_\_\_\_\_\_\_\_\_\_\_\_\_\_ | Naziv i broj dokumenta o identifikaciji kupca: |
| NAZIV \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| SJEDIŠTE \_\_\_\_\_\_\_\_\_\_\_\_\_\_\_\_\_\_ |  |
|  | Razlog sumnje: |
|  | \_\_\_\_\_\_\_\_\_\_\_\_\_\_\_\_\_\_\_\_ |
| Podaci o streljivu: |  |
| Vrsta \_\_\_\_\_\_\_\_\_\_\_\_\_\_\_\_\_\_\_\_\_ |  |
| Količina \_\_\_\_\_\_\_\_\_\_\_\_\_\_\_\_\_\_\_ |  |
| Kalibar \_\_\_\_\_\_\_\_\_\_\_\_\_\_\_\_\_\_\_\_ |  |
| Podaci o dijelovima streljiva: |  |
| Vrsta \_\_\_\_\_\_\_\_\_\_\_\_\_\_\_\_\_\_\_\_\_ |  |
| Količina \_\_\_\_\_\_\_\_\_\_\_\_\_\_\_\_\_\_\_ |  |

PRILOG 2.

OBRAZAC
 za prijavu sumnjive prodaje ili pokušaja sumnjive transakcije oružja

|  |  |  |
| --- | --- | --- |
| U \_\_\_\_\_\_\_\_\_\_\_\_\_\_\_\_\_ | \_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| (mjesto) | (datum) | (potpis podnositelja) |

|  |  |
| --- | --- |
| Podaci o prodavatelju (zaokružiti): | Podaci o kupcu: |
| 1. PRAVNA OSOBA | \_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Ime i prezime/Naziv |
| 2. OBRT | OIB \_\_\_\_\_\_\_\_\_\_\_\_\_\_\_\_\_\_ |
|  | Adresa: \_\_\_\_\_\_\_\_\_\_\_\_\_\_\_\_ |
| OIB \_\_\_\_\_\_\_\_\_\_\_\_\_\_\_\_\_\_\_\_\_\_\_ | Naziv i broj dokumenta o identifikaciji kupca: |
| NAZIV \_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| SJEDIŠTE \_\_\_\_\_\_\_\_\_\_\_\_\_\_\_\_\_\_ |  |
|  | Razlog sumnje: |
|  | \_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
| Podaci o oružju / bitnom dijelu oružja: | |
| Vrsta \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Marka \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Model \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Kalibar \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
| Količina \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |
|  | 1. cijev \_\_\_\_\_\_\_\_\_\_\_\_\_\_ |
|  | 2. cijev \_\_\_\_\_\_\_\_\_\_\_\_\_\_ |
|  | 3. cijev-umetak \_\_\_\_\_\_\_ |
| Kategorija oružja \_\_\_\_\_\_\_\_ | |
| Tvornički broj oružja \_\_\_\_\_\_\_\_\_\_\_\_\_\_\_ | |
|  | cijevi \_\_\_\_\_\_\_\_\_\_\_\_\_\_\_\_ |
|  | rezervne cijevi \_\_\_\_\_\_\_\_ |
|  | bitnog dijela \_\_\_\_\_\_\_\_\_\_ |

|  |  |  |
| --- | --- | --- |
| U \_\_\_\_\_\_\_\_\_\_\_\_\_\_\_\_\_ | \_\_\_\_\_\_ | \_\_\_\_\_\_\_\_\_\_\_\_\_\_\_\_\_ |
| (mjesto) | (datum) | (potpis podnositelja) |